Държавен вестник, бр. 58, 2018 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  58
по чл. 40е“ се заменят със „За утвърждаване 
на тарифа по чл. 94р от Закона за авторското 
право и сродните му права, включително за 
изменението и допълнението є“.
Преходни и заключителни разпоредби
§ 5. По висящите производства, по които 
до влизането в сила на това постановление 
са внесени дължимите такси по Тарифата за 
таксите, които се събират в системата на Ми-
нистерството на културата, не се довнасят такси.
§ 6. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
Главен секретар на Министерския съвет:  
Веселин Даков
6843
ПОСТАНОВЛЕНИЕ № 137 
ОТ 10 ЮЛИ 2018 Г.
за одобряване на допълнителни трансфери по 
бюджетите на общините за 2018 г. за финан­
сово осигуряване на дейности по Национал­
на програма „Оптимизация на вътрешната 
структура на персонала в институциите от 
системата на предучилищното и училищното 
образование“, одобрена с Решение № 271 на 
Министерския съвет от 2018 г. за одобрява­
не на национални програми за развитие на 
образованието
МИНИСТЕРСКИЯТ СЪВЕТ
П О С Т А Н О В И :
Чл. 1. Одобрява допълнителни трансфери в 
размер 7 158 106 лв., разпределени по общини 
съгласно приложението, за финансово осигуря-
ване на дейностите по Национална програма 
„Оптимизация на вътрешната структура на 
персонала в институциите от системата на 
предучилищното и училищното образование“, 
одобрена с Решение № 271 на Министерския 
съвет от 2018 г. за одобряване на национални 
програми за развитие на образованието.
Чл. 2. (1) Допълнителните трансфери по 
чл. 1 да се осигурят за сметка на намаляване 
на утвърдените разходи по „Политика в об-
ластта на всеобхватното, достъпно и качест-
вено предучилищно и училищно образование. 
Учене през целия живот“, бюджетна програма 
„Осигуряване на качеството в системата на 
предучилищното и училищното образование“ 
по бюджета на Министерството на образова-
нието и науката за 2018 г.
(2) Със сумата по чл. 1 да се намалят 
показателите по чл. 16, ал. 3 от Закона за 
държавния бюджет на Република България 
за 2018 г.
(3) Допълнителните трансфери се предоста-
вят по бюджетите на общините от централния 
бюджет под формата на обща субсидия за деле-
гираните от държавата дейности за сметка на 
намаляване на бюджетното взаимоотношение 
на централния бюджет с бюджета на Минис-
терството на образованието и науката за 2018 г.
Чл. 3. Министърът на образованието и 
науката да извърши съответните промени по 
бюджета на Министерството на образованието 
и науката за 2018 г. и да уведоми министъра 
на финансите.
Чл. 4. Министърът на финансите да извър-
ши налагащите се промени по централния 
бюджет, включително по бюджетните вза-
имоотношения на общините с централния 
бюджет за 2018 г.
Заключителни разпоредби
§ 1. В Постановление № 153 на Министер-
ския съвет от 2017 г. за одобряване на допъл-
нителни разходи/трансфери за 2017 г. (обн., ДВ, 
бр. 63 от 2017 г.; изм., бр. 64 и 84 от 2017 г.), 
в чл. 1, ал. 1 се правят следните изменения: 
1. В т. 7 думите „ремонт на покрив“ се заме-
нят с „ремонт на административната сграда“.
2. В т. 23 думите „за подмяна на покрив 
на средищно, основно училище в с. Влади-
мировци“ се заменят със „за проект „Външно 
саниране и ремонт на покрив на Основно 
училище „Христо Ботев“, с. Владимировци“.
§ 2. В Постановление № 260 на Министер-
ския съвет от 2017 г. за одобряване на допъл-
нителни разходи/трансфери за 2017 г. (обн., 
ДВ, бр. 95 от 2017 г.; изм., бр. 100 от 2017 г.), 
в чл. 1, ал. 1, т. 67 след думите „общинската 
пътна мрежа“ се поставя запетая и се добавя 
„на уличната мрежа в населените места на 
територията на общината“.
§ 3. В приложението към чл. 1, ал. 1 от 
Постановление № 107 на Министерския съвет 
от 2018 г. за одобряване на допълнителни 
трансфери за закупуване на познавателни 
книжки, учебници, учебни комплекти и учебни 
помагала за децата и учениците в общински-
те детски градини и училища за 2018 г. (ДВ, 
бр. 54 от 2018 г.), на първия ред за област 
Благоевград, община Банско, в колона три 
числото „65 064“ се заменя с „65 066“.
§ 4. Постановлението се приема на ос-
нование чл. 109, ал. 3 във връзка с чл. 55а 
от Закона за публичните финанси и т. 3 от 
Решение № 271 на Министерския съвет от 
2018 г. за одобряване на национални програми 
за развитие на образованието.
§ 5. Изпълнението на постановлението се 
възлага на министъра на образованието и 
науката и на кметовете на общини.
§ 6. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
Главен секретар на Министерския съвет:  
Веселин Даков